I. Se sotmet a dictamen el Projecte de decret pel qual s'aprova l'estructura i funcionament del Consell Català d'Associacions que es fa en compliment d'allò que disposa la Llei 7/1997 de 18 de juny d'associacions i -per tant- desenvolupa principalment el capítol IX d'aquesta Llei que crea el Consell Català d'Associacions.
La competència del Govern de la Generalitat per regular aquesta matèria resulta de l'article 9.24 de l'Estatut de Catalunya.
I el manament directe per fer aquest desenvolupament es troba en el capítol IX de la Llei 7/1997 de 18 de juny d'Associacions que crea el Consell Català d'Associacions.
En concret la pertinent habilitació específica està en l'article 37.2 i en la disposició final tercera la qual remet al desenvolupament reglamentari -especialment- la determinació de l'estructura i de la composició del Consell.
A aquests efectes s'ha de remarcar que atès que l'habilitació específica al Govern feta per l'article 37.
2 de la Llei d'Associacions -que mana el desplegament reglamentari de l'estructura i composició del Consell- és excessivament limitada (ja que l'estructura i la composició constitueixen únicament la vessant orgànica del Consell) s'ha fet ús -encertadament- de l'habilitació genèrica de la disposició final tercera de la mateixa Llei per desenvolupar la imprescindible vessant funcional del Consell.
Perquè si bé és cert que la referida disposició final tercera també cita exclusivament -de forma expressa- l'estructura i la composició del Consell ho fa únicament com a desplegaments remarcables dins de tots els altres aspectes que siguin necessaris per regular als quals òbviament també habilita al Govern.
La tramitació donada al Projecte de decret s'ajusta a les prescripcions legals i es reflecteix adequadament a l'expedient tramès.
Concretament en la tramitació de l'expedient d'aquest Projecte de decret s'ha donat el tràmit d'informació pública previst a l'article 64 de la Llei 13/1989 de 14 de desembre d'organització procediment i règim jurídic de l'Administració de la Generalitat i amb aquesta finalitat es va publicar l'edicte corresponent en el DOGC núm. 2726 de 17 de setembre de 1998 per donar participació als interessats en el procés d'elaboració del Projecte de decret esmentat.
Així mateix en la tramitació del expedient d'aquest projecte de decret s'ha donat audiència a la Federació de Municipis de Catalunya i l'Associació Catalana de Municipis i Comarques.
I s'han atès els suggeriments que va aportar l'Associació Catalana de Municipis i Comarques respecte de l'esmena necessària pel seu canvi de nom al qual es va addicionar "i Comarques".
L'objectiu essencial del Projecte és definir la naturalesa del Consell les finalitats que ha de complir les funcions pròpies que ha de desenvolupar la seva composició que -sens perjudici de la presencia institucional (titular de la Direcció General de Dret i Entitats Jurídiques representant del Departament de Benestar Social titular del Servei d'Associacions)- vol ésser representativa del món associatiu (amb representants de les associacions inscrites i representants de les diferents associacions municipals).
També es regula el procediment per incorporar-se al Consell el règim de convocatòries el quòrum necessari per a la constitució i per l'adopció d'acords per part del Consell les funcions que té la presidència les seves atribucions la composició de la Comissió permanent les funcions que ha de desenvolupar i el termini per preparar una proposta d'ordre que reguli la mediació davant possibles conflictes interns de les associacions o entre associacions.
V. Una última consideració ve també arran de l'article 3 del Projecte que s'examina.
És evident que aquest precepte no pot plantejar cap qüestió de legalitat ja que es limita a reproduir l'article 38 de la Llei d'Associacions.
No obstant això i precisament per aquesta mateixa raó l'Administració instructora podria ponderar l'oportunitat de desenvolupar-ne el contingut i així donar una major funcionalitat a l'esmentat precepte de la llei.
Amb la consideració de les observacions efectuades es pot elevar al Govern per a la seva aprovació el Projecte de decret sobre l'estructura i el funcionament del Consell Català d'Associacions.